«Ազգային անվտանգության ծառայությունում հաղորդում է ստացվել այն մասին, որ դեռևս 2013 թվականին Նարեկ Սարգսյանը չարաշահելով նկարիչ Մարտիրոս Սարյանի ժառանգներից մեկի վստահությունը, նրանից վերցրել է նկարչի շուրջ 280 000 ԱՄՆ դոլար արժողությամբ թվով 14 գծանկարները` խոստանալով դրանց դիմաց վճարել 28 հազար ԱՄՆ դոլար, իսկ մնացած գումարով համատեղ հիմնադրել խաղատուն և հովանավորել դրա գործունեությունը: Նկարներին տիրանալուց հետո Սարգսյանը խոստումը չի կատարել և անտեսելով տուժողի բազմաթիվ պահանջները հրաժարվել է վերադարձնել նկարները» - հաղորդում է ԱԱԾ-ն: Բնակարանում հայտնաբերվել է 115 հազար ԱՄՆ դոլար, 27 հազար եվրո, ոսկեղեն, զարդեր, այլ թանկարժեք իրեր: Նույն ռեպորտաժում ցուցադրված էր, թե ինչպես են ԱԱԾ ջոկտայինները Արամի փողոցի շենքերից մեկի բնակարանից թմրանյութ և զենք հանում: Բնակարանը պատկանում է 31-ամյա Նարեկ Ալեքսանդրի Սարգսյանին, այն նույն տղային, որը ապրիլի 23-ին բռունցքի պատկերով նկարներ էր տարածում համացանցում՝ «Չեն ընդունում հրաժարականը» վերտառությամբ: